คาดธปท.ตรึงดอกเบี้ย สภาพคล่องล้นแบงก์
โพสต์ทูเดย์-สแตนดาร์ดชาร์เตอร์ดคาด ธปท.ตรึงดอกเบี้ย ด้านสภาพคล่องล้น 1.3 ล้านล้านบาท
21 ม.ค. 2559

โพสต์ทูเดย์-สแตนดาร์ดชาร์เตอร์ดคาด ธปท.ตรึงดอกเบี้ย ด้านสภาพคล่องล้น 1.3 ล้านล้านบาท
น.ส.อุสรา วิไลพิชญ์ นักเศรษฐศาสตร์อาวุโส ธนาคารสแตนดาร์ดชาร์เตอร์ด (ไทย)  คาดว่าธนาคารแห่งประเทศ (ธปท.) ยังคงอัตราดอกเบี้ยนโยบายไว้ที่ 1.5% อีกทั้งธนาคารพาณิชย์มีสภาพคล่องล้นประมาณ 1.3 ล้านล้านบาท รวมทั้ง ธปท.คงจะเก็บนโยบายการเงิน หรือการลดอัตราดอกเบี้ยไว้เป็นกระสุนในกรณีเกิดการชอร์ตของเศรษฐกิจมากกว่า แต่ก็มีโอกาสที่ ธปท.จะขึ้นอัตราดอกเบี้ยนโยบายได้ในช่วงไตรมาส 4 ของปี 2559
ทั้งนี้ ธนาคารกลางสหรัฐ (เฟด) อาจปรับขึ้นอัตราดอกเบี้ย 1 ครั้งในไตรมาสแรกปี 2559 และจะปรับดอกเบี้ยลดลงอีก 1 ครั้ง ในไตรมาส 4/2559 ซึ่งการขึ้นดอกเบี้ยของเฟดจะเป็นปัจจัยหนุนให้ค่าเงินเหรียญสหรัฐแข็งค่าขึ้น และส่งผลให้ค่าเงินในเอเชียรวมถึงค่าเงินบาทอ่อนค่าลงในช่วงไตรมาสแรกเท่านั้น และคาดว่าในไตรมาสไตรมาส 4/ 2559 ค่าเงินจะอยู่ที่ 35.25 บาท/เหรียญสหรัฐ ทั้งนี้ค่าเงินบาทจะแข็งค่าในช่วงแคบๆ และไม่ได้แข็งค่าเกินความเป็นจริงไป